Diari Oficial de la Generalitat Valenciana


Sumari del DOGV 4107, del 16-10-2001 (2001/9720)

ORDRE de 27 de setembre de 2001, del conseller d'Obres Públiques, Urbanisme i Transport, per la qual s'estableixen les equivalències entre qualificacions oficials de busseig d'esbarjo i les qualificacions de busseig esportiu de la federació d'activitats subaquàtiques de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/09/27/(1)/dof/vci/html**

### Dades del document

Número de DOGV
:   4107

Data del DOGV
:   16-10-2001

Secció del DOGV
:   I. DISPOSICIONS GENERALS

Número del document
:   2001/9720


Data del document
:   27-09-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * equivalència de títols
    * mar
    * esport
    * legislació

ORDRE de 27 de setembre de 2001, del conseller d'Obres Públiques, Urbanisme i Transport, per la qual s'estableixen les equivalències entre qualificacions oficials de busseig d'esbarjo i les qualificacions de busseig esportiu de la federació d'activitats subaquàtiques de la Comunitat Valenciana. [2001/9720]
  
En virtut del Reial Decret 1.952/1996, de 23 d'agost, sobre traspàs de funcions i serveis de l'administració de l'estat a la Comunitat Valenciana (DOGV 24-09-1996), es traslladen a aquesta les competències en matèria d'ensenyaments nauticoesportius i subaquaticoesportius. La Conselleria d'Obres Públiques, Urbanisme i Transports, a través del Centre de Desenvolupament Marítim, assumeix les citades competències, segons el que disposa el Decret 182/1999, de 5 d'octubre, del Govern Valencià, de creació d'aquest (DOGV 18-10-1999).
  
La Federació d'Activitats Subaquàtiques de la Comunitat Valenciana té entre els seus objectius primordials la promoció de l'ensenyament de les activitats subaquàtiques en l'àmbit de la Comunitat Valenciana, i exerceix aquesta activitat des dels començaments de les dites activitats a l'estat espanyol.
  
El Decret 60/1998, de 5 de maig, del Govern Valencià, pel qual es regulen les federacions esportives de la Comunitat Valenciana, estableix que aquestes són associacions privades sense ànim de lucre, amb personalitat jurídica i capacitat d'actuar per al compliment dels seus fins, el fi prioritari de la qual és la promoció, la tutela, l'organització i el control de les seues respectives modalitats i especialitats esportives dins de l'àmbit territorial de la Comunitat Valenciana.
  
Tenint en compte el que s'ha exposat anteriorment, així com el que estableix el Decret 2.055/1969, de 25 de setembre, pel qual es regula l'exercici d'activitats subaquàtiques, i l'Ordre de 25 d'abril de 1973 que aprova el reglament per a l'exercici d'activitats subaquàtiques en les aigües marítimes i interiors.
  
ORDENE
  
Article 1
  
Es determinen les equivalències entre les qualificacions del sistema de busseig que segueix la Federació d'Activitats Subaquàtiques de la Comunitat Valenciana (FEDAS CV) i les qualificacions oficials de busseig d'esbarjo que estableix el Decret 2.055/1969, de 25 de setembre, que regula l'exercici d'activitats subaquàtiques, d'acord amb el que s'estableix a continuació:
  
- El nivell de la FEDAS CV de bussejador dues estreles correspon a la qualificació oficial de bussejador esportiu 2a classe.
  
- El nivell de la FEDAS CV de bussejador tres estreles correspon a la qualificació oficial de bussejador esportiu 1a classe.
  
Article 2
  
2.1. A fi de fer efectives les citades equivalències, la Federació d'Activitats Subaquàtiques de la Comunitat Valenciana haurà de presentar en el Centre de Desenvolupament Marítim les actes d'examen dels cursos que haja realitzat.
  
2.2. D'acord amb aquestes actes i després de la sol·licitud prèvia dels interessats, el Centre de Desenvolupament Marítim expedirà les qualificacions oficials de busseig corresponents, després del pagament previ de la taxa corresponent i sempre que s'haja donat compliment als requisits establits per als centres regulats per aquesta administració.
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 27 de setembre de 2001
  
El conseller d'Obres Públiques, Urbanisme i Transports,


Còpia Permalink ELI